Ego Odo, dux Burgundie, notum facio presentibus et futuris me promisisse hominibus de Aigna et manucepisse quod ipsos in eadem libertate conservabo et manutenebo erga dominam ipsorum, scilicet abbatissam Sancti-Juliani Altissiodorensis et erga omnes alios, in qua Hugo, dux bone memorie, pater meus, et ego usque ad presens tempus eosdem homines servavimus. Predicti vero, homines proinde, mihi vel mandato meo, unum modium avene, singulis annis, in festo Sancti-Remigii, persolvent. Quod ut ratum habeatur, presentem kartam sigillo meo confirmavi. Actum est hoc apud Monbar, anno Gratie millesimo ducentesimo tercio-decimo, mense marcio.